b"\n_START_ARTICLE_\nQuenopodi\xc3\xa0cies\n_START_SECTION_\nTaxonomia\n_START_PARAGRAPH_\nEs tracta d'una fam\xc3\xadlia reconeguda per tots els sistemes de classificaci\xc3\xb3 tradicionals, per\xc3\xb2 que el nou sistema de classificaci\xc3\xb3 filog\xc3\xa8netica APG II no reconeix. Aquest la considera una subfam\xc3\xadlia, la subfam\xc3\xadlia Chenopodioideae dins la fam\xc3\xadlia de les amarant\xc3\xa0cies, excepci\xc3\xb3 feta d'un petit nombre de g\xc3\xa8neres que ara pertanyen a les subfam\xc3\xadlies Salicornioideae i Salsoloideae.\n_START_SECTION_\nUsos\n_START_PARAGRAPH_\nCom a esp\xc3\xa8cies conreades m\xc3\xa9s importants, hi ha la bledera, l'espinac, la remolatxa i la quinoa. La quinoa (Chenopodium quinoa) ha esdevingut important en els \xc3\xbaltims anys com a component de les dietes sense gluten. Tamb\xc3\xa9 tenen valor com a aliment algunes esp\xc3\xa8cies del g\xc3\xa8nere Atriplex, com el blet moll (Atriplex patula). _NEWLINE_Tamb\xc3\xa9 hi ha esp\xc3\xa8cies de plantes ornamentals en alguns dels g\xc3\xa8neres."